laion/Wikipedia-Exotic huggingface dataset:
רנאן לודי

רנאן אוגוסטו לודי דוס סאנטוס (בפורטוגזית: Renan Augusto Lodi dos Santos; נולד ב-8 באפריל 1998) הידוע בשם רנאן לודי, הוא כדורגלן ברזילאי שמשחק כמגן שמאלי באל-הילאל מליגת העל הסעודית ובנבחרת ברזיל. רנאן הוא יליד סראנה, שבסאו פאולו. הוא צורף לקבוצת הנוער של אתלטיקו פרנאאנסה בשנת 2012 ועשה את ההופעת הבכורה בסריה א' הברזילאית ובמדי הקבוצה הבוגרת ב-14 באוקטובר 2016, בהפסד 0–1 לגרמיו. לודי שיחק באליפות פרנאננסה עד גיל 23 וכבש את שער הבכורה ב-25 במרץ 2018 כשהבקיע את השער הראשון בניצחון 0–5 בבית על מרינגה. שלושה ימים לאחר מכן הוא האריך את חוזהו בקבוצה עד מרץ 2021. לודי הפך לשחקן הרכב קבוע תחת המאמן החדש טיאגו נונס וסייע לקבוצתו לזכות בגביע סודאמריקנה ב-2018 כשהבקיע דאבל במשחק חצי הגמר נגד קראקס הוונצואלנית. ב-10 באוגוסט 2018 חידש את חוזהו עד לשנת 2022. ביוני 2019 חתם באתלטיקו מדריד. במהרה הפך לודי לשחקן הרכב קבוע בקבוצה ושיחק ברוב המשחקים של הקבוצה בעונת 2019/2020. את שער הבכורה שלו באתלטיקו הוא כבש במשחק הליגה מול גרנדה ב-23 בנובמבר 2019, משחק שהסתיים בתיקו 1-1. ב-29 באוגוסט 2022 הושאל לודי לנוטינגהאם פורסט, עם אופציית רכישה ב-30 מיליון אירו. יומיים לאחר מכן, ערך הופעת בכורה בקבוצה, בתבוסה 0–6 למנצ'סטר סיטי. ב-14 ביולי 2023 חתם לודי באולימפיק מרסיי. אתלטיקו פרנאאנסה  אליפות פרנה: 2018 גביע סודאמריקנה: 2018 אליפות ספרד: 2020/2021 מדיה וקבצים בנושא רנאן לודי בוויקישיתוף רנאן לודי, באתר Transfermarkt רנאן לודי, באתר Soccerway רנאן לודי, באתר BDFutbol רנאן לודי, באתר WorldFootball.net רנאן לודי, באתר National Football Teams רנאן לודי, באתר FootballDatabase.eu רנאן לודי, באתר ESPN Após estreia como profissional, Renan Lodi projeta continuidade do trabalho no Furacão, 14.10.2016 Atlético-PR goleia o Maringá e garante vaga na final da Taça Caio Júnior, 25.03.2018 Atlético Paranaense prorroga o contrato do lateral-esquerdo Renan Lodi, 28.03.2018 Mais tempo: Atlético-PR renova contrato de Renan Lodi até 2022, 10.08.2018 העברות בעולם: רומא בדרך לרכש מאולימפיאקוס, רנאן לודי חתם בנוטינגהאם, באתר וואלה, 29 באוגוסט 2022
מירלן מורזייב

מירלן מורזייב (ברוסית: Мирлан Мурзаев; נולד ב-29 במרץ 1990) הוא כדורגלן קירגיזי המשחק בעמדת החלוץ בקבוצת האנוי. מורזייב התחיל את הקריירה שלו בקבוצת מולודיוז'נה סבורנאיה וממנה עבר אחרי שנה למוראס-ספורט בישקק. בשנת 2007 מורזייב חתם בדורדוי בישקק. בינואר 2010 מורזייב הושאל ללוקומוטיב-2 מוסקבה. ב-8 בפברואר 2011 מורזייב חתם בהפועל פתח תקווה מליגת העל. ארבעה ימים לאחר מכן, מורזייב ערך את הופעת הבכורה שלו בליגה בניצחון 1-3 נגד הפועל באר שבע. בשנת 2012 מורזייב חזר לדורדוי בה שיחק שנתיים. בקיץ 2013 מורזייב חתם בדניזליספור מליגת המשנה הטורקית בה שיחק עד אמצע העונה, אז חזר לקדנציה שלישית בדורדוי. בקיץ 2015 מורזייב חתם באפג'ט אפיונספור מהליגה הטורקית החמישית. אחרי שנתיים, חתם בסריק בלדייספור מאותה ליגה. בסיום העונה העפיל עימה לליגה הרביעית. בקיץ 2018 מורזייב חזר לקירגיזסטן וחתם בחימיק קארה-בלטה, אך כעבור זמן קצר שב לטורקיה וחתם בסומספור. בינואר 2019 מורזייב חזר לקדנציה רביעית בדורדוי בישקק. ב-23 באוגוסט 2021 מורזייב חתם בצ'נאיין מהסופר ליג ההודי. ב-28 במרץ 2009 מורזייב ערך את הופעת הבכורה שלו בנבחרת קירגיזסטן בתיקו 1-1 נגד נפאל, בו גם כבש את שער הבכורה שלו. מורזייב השתתף עם הנבחרת בגביע אסיה בכדורגל 2019. דורדוי ליגת העל הקירגיזית: 2007, 2008, 2009, 2012, 2014 גביע הנשיא האסיאתי: 2007 מדיה וקבצים בנושא מירלן מורזייב בוויקישיתוף מירלן מורזייב, באתר Transfermarkt מירלן מורזייב, באתר Soccerway מירלן מורזייב, באתר WorldFootball.net מירלן מורזייב, באתר National Football Teams מירלן מורזייב, באתר FootballDatabase.eu עומרי תבור, ‏עוד תפנית בעלילה: מורזייב חתם בהפועל פ"ת, באתר ONE‏, 8 בפברואר 2011
סלמאן אל-פרג'

סלמאן בן מוחמד בן מוחמד אל-פרג' (בערבית: سلمان محمد الفرجسلمان بن محمد بن محمد الفرج; נולד ב-1 באוגוסט 1989) הוא כדורגלן סעודי המשחק בעמדת הקשר בקבוצת אל-הילאל. אל-פרג' הוא בוגר מחלקת הנוער של אל-הילאל. ב-20 בדצמבר 2008 ערך אל-פרג' את הופעת הבכורה שלו בליגת העל הסעודית במשחק הליגה נגד נג'ראן. ב-16 במרץ 2012 הבקיע אל-פרג' את שער הבכורה שלו בליגה במשחק הליגה נגד אל-נאצר. לזכותו של אל-פרג' ארבע אליפויות, שני גביעים וסופר קאפ אחד במדי אל-הילאל. ב-14 באוקטובר 2012 ערך אל-פרג' את הופעת הבכורה שלו בנבחרת ערב הסעודית בניצחון 2–3 נגד קונגו. ב-3 בספטמבר 2015 הבקיע אל-פרג' את שער הבכורה שלו בנבחרת בניצחון 0–7 נגד מזרח טימור במסגרת מוקדמות מונדיאל 2018. אל-פרג' השתתף עם הנבחרת במונדיאל 2018 וכבש בניצחון 1–2 נגד מצרים במחזור האחרון. נכלל בסגל נבחרת ערב הסעודית לטורניר מונדיאל 2022. אל-הילאל ליגת העל הסעודית: 2009/2010, 2010/2011, 2016/2017, 2017/2018 גביע הנסיך לאלופות: 2015 גביע כתר הנסיך הסעודי: 2011/2012, 2012/2013, 2015/2016 הסופר קאפ הסעודי: 2015, 2018 מדיה וקבצים בנושא סלמאן אל-פרג' בוויקישיתוף סלמאן אל-פרג', באתר Transfermarkt סלמאן אל-פרג', באתר Soccerway סלמאן אל-פרג', באתר WorldFootball.net סלמאן אל-פרג', באתר National Football Teams סלמאן אל-פרג', באתר FootballDatabase.eu סלמאן אל-פרג', באתר ESPN قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
טיטנוזאוריים

טיטנוזאוריים (שם מדעי: Titanosauridae) היא משפחה של דינוזאורים זאורופודים מקבוצת הטיטאנוזאוריה אשר חיו בין היורה לסוף הקרטיקון. כיום משפחה זו מוטלת בספק וחוקרים רבים רואים משייכים את הסוגים הכלולים בה למשפחות אחרות (כמו האנטארקטוזאוריים) או אף לסוגים ללא משפחה. בני הקבוצה היו זוחלים בעלי צוואר ארוך וגוף עצום והם ניזונו מעלים בצמרות העצים. הם הכילו ראש קטן יחסית וייתכן שהיו בעלי שריון גרמי. אמפלוזאורוס (Ampelosaurus) ארגנטינוזאורוס (Argentinosaurus) אוסטרוזאורוס (Austrosaurus) צ'ובוטיזאורוס (Chubutisaurus) אפקתוזאורוס (Epachthosaurus) פוטאלונגקוזאורוס (Futalognkosaurus) Ligabuesaurus Lirainosaurus Phuwiangosaurus Tangvayosaurus טיטנוזאוריים, באתר GBIF (באנגלית) מדיה וקבצים בנושא טיטנוזאוריים בוויקישיתוף
דיינוניכוזאוריה

דיינוניכוזאוריה (שם מדעי: Deinonychosauria) היא קבוצה אפשרית הנתונה במחלוקת של דינוזאורים תרופודים מהקבוצה פאראווס הכוללת מיני דינוזאורים מנוצים ואולי גם מכילה את קבוצת האביאלאה ואת ראשוני העופות כמו הארכאופטריקס. הקבוצה נוצרה ב-1969 בידי החוקרים אדווין ה. קולברט ודייל ראסל אך חוקרים רבים לא קיבלו אותה. בתוך הקבוצה היו שתי משפחות: דרומאוזאוריים וטרודוניים וייתכן שגם היוננלנגיים, אשר היו ככל הנראה בעלי נוצות לאורך גופם ואולי מהם התפתחו העופות. הם היו בעלי רגליים ארוכות שהסתיימו בטפרים חדים כתער. הטרודונים והדרומזאורים הגדולים כמו הדיינוניכוס השתמשו בהם כדי לקרוע טרף לחתיכות והם יכלו לצוד גם חיות גדולות אם הם נעו בלהקות. ואולם הם לא הצליחו לשרוד כאשר הגיע קץ הדינוזאורים בשלהי הקרטיקון לפני 66 מיליון שנה. משפחה יוננלנגיים (Unenlagiidae)? משפחה דרומאוזאוריים (Dromaeosauridae) משפחה טרודוניים (Troodontidae) קבוצה אביאלאה (Avialae) - ממנה התפתחו העופות (?) מדיה וקבצים בנושא דיינוניכוזאוריה בוויקישיתוף
נרתיקנית

נרתיקנית (שם מדעי: Sabella) היא סוג של תולעת ימית מסדרת הנרתיקניות (אנ'), הנמנית עם מחלקת הרב-זיפיות שבמערכת התולעים הטבעתיות. סוג זה של התולעת הנרתיקנית מונה כ-90 מיני תולעים. הנרתיקניות הן תולעים החיות בתוך נרתיק שהפרישו מגופן. מבנה הנרתיק והחומרים המרכיבים אותו שונים, יש נרתיקניות כגון הסרפולה המפרישות נרתיק גירני קשה ומפותל הדבוק לסלעים בקרבת החוף. מינים אחרים מפרישים ריר דביק ומדביקים אליו שברי קונכיות וגרגרי חול. בים סוף יש נרתיקניות הבונות את נרתיקיהן בתוך אלמוגים והאלמוגים הגדלים יוצרים חומת אבן סביב הנרתיק. הנרתיק הקבוע משמש לתולעת מקום מחסה ומגן עליה מפני טורפים ומפגעים שונים. בהופיע אויב מתכווצת הנרתיקנית בתוך נרתיקה ונעלמת מעין רואה. עם חלוף הסכנה היא מציצה החוצה ופורשת מפתח הנרתיק בחניני ראש הנראים כמשפך נוצות. משפך הנוצות הזה בנוי מבחניני התולעת, ממחושיה ומזיפים שונים. בחניני הראש הללו משמשים את הנרתיקנית לנשימה, בו מצויים איברי החוש שלה, ובעיקר משמש הוא לציד, ביוצרו מעין רשת עדינה שבה נתפסים פלנקטון ופירורי חומר אורגני. מדיה וקבצים בנושא נרתיקנית בוויקישיתוף נרתיקנית, באתר אנציקלופדיה בריטניקה (באנגלית) נרתיקנית, באתר ITIS (באנגלית) נרתיקנית, באתר NCBI (באנגלית) נרתיקנית, באתר Animal Diversity Web (באנגלית) נרתיקנית, באתר האנציקלופדיה של החיים (באנגלית) נרתיקנית, באתר GBIF (באנגלית) נרתיקנית, באתר "פוצקר": מדריך החי והצומח בים התיכון World Register of Marine Species
ראיין פורסום

ראיין פורסום (באנגלית: Ryan Foursome) הוא מטוס קל, חד-מנועי, מתוצרת יצרנית המטוסים האמריקאית ראיין איירונאוטיקל קומפני אשר יוצר בארצות הברית. הטיסה הראשונה בוצעה בשנת 1930. יוצרו 3 יחידות. דגמי "ראיין פורסום" כונו "Baby Brougham". דגם "C-2" אבד במהלך מעבר טרנס-אטלנטי של הטייסים אלכס לואב (Alex Loeb) וריצ'רד דקר (Richard Decker) בנובמבר 1939. המטוס היה בדרכו לאירלנד כאשר יעדו הסופי של האווירון היה פלשתינה. האווירון המריא מניו יורק ב-8 בנובמבר 1939. "C-1" - הורכב בדגם מנוע מסוג "Wright R-760 Whirlwind" (אנ'), הדגם היה קרוי גם: "C-1 Foursome" (יוצרו 2 יחידות). "C-2" - הורכב בדגם מנוע כוכבי מסוג מנוע דיזל מסוג "Packard DR-980" (אנ') (יוצרה 1 יחידה). מנוע מסוג "J-6-7 (R-760)" 7 צילינדרים, מנוע כוכבי המפיק 320 כ"ס ב-2,200 סל"ד מנוע בנזין 80 אוקטן 2 שסתומים לצילינדר יחס דחיסה 6.3:1 משקל מנוע - 259 ק"ג 9 צילינדרים, מנוע כוכבי המפיק 240 כ"ס ב-2,000 סל"ד מנוע דיזל עקירה: 980 אינץ' (16 ליטר) 1 שסתום לצילינדר מסוג "Overhead valve engine" (אנ') משקל מנוע - 227 ק"ג מנוע קירור אוויר תדלוק על ידי סולר צוות - טייס אחד. קיבולת - 3 נוסעים. אורך - 27 רגל (8.41 מטר) מוטת כנפיים - 39 רגל (11.96 מטר). טווח: 600 מייל (960 ק"מ). מהירות מקסימלית: 128 מייל (205 קמ"ש) פנים האווירון היה מרוהט בהידור עם מושבים מרופדים. דלת כניסה רחבה. "ראיין פורסום" "ראיין פורסום" - מבט לתוך האווירון מבט למנוע הדיזל אשר הורכב בדגם "C-2" של ה"ראיין פורסום" (מנוע כוכבי 9 צילינדרים) ראיין S-C ראיין YO-51 דרגון פליי מדיה וקבצים בנושא ראיין פורסום בוויקישיתוף דגמי Ryan, Ryan-Douglas, Ryan-Flamingo, Ryan-Standard ראו "ראיין פורסום" aerofiles.com/_ryan "ראיין פורסום" - מפרט livingwarbirds.com/ryan-foursome Curtiss-Wright (1940), p. 11 מנוע "Packard DR-980" web.archive.org/web אינץ' 1=2.54 ס"מ
אגירשו

אַגִירֵשוּ (ברומנית: Aghireșu, בהונגרית: Egeres, אֵגֵרֵש) הוא כפר גדול במחוז קלוז' שברומניה. יהודי הקהילה בכפר היו קשורים לעיר הסמוכה קלויזנבורג ורובם עסקו במקצועות הקשורים למכרות הפחם הקיימים באזור. מכרות הפחם היו לרוב בבעלות יהודית, רופאי הכורים היו יהודים ומעט מהיהודים עסקו גם בפקידות. על פי מפקד שנערך בקהילה בשנת 1944 לא היה לקהילה רב, וחיו בה 104 יהודים. לא ידוע מה קרה עם הקהילה היהודית בזמן השואה. לאחר מלחמת העולם השנייה חזרו כ-30 יהודים לכפר, אך הם לא נותרו בו לאורך זמן והקהילה נסגרה רשמית. הונגריה נאג'וונים (אנ'), הונגריה יוסף שוויצר, קהילות הונגריה, עמוד 8 אגאראש, בתוך: פנקס הקהילות רומניה, עמוד 253 מדיה וקבצים בנושא אגירשו בוויקישיתוף ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.
הבולשת חוקרת

הבולשת חוקרת הוא סרט פשע ישראלי משנת 2000 בבימויו ובהפקתו של מרק רוזנבאום לפי תסריט של חיים מרין, עם אקי אבני, משה איבגי ואסנת פישמן בתפקידים הראשיים. הסרט הופק בתקציב של כ-600 אלף דולר, שחולקו מומן על ידי השותפות המוגבלת להפקת סרטים "דלין", שבשליטת משפחת רוטלוי. הסרט הוא סיפור על חוקר משטרה שאפתן, המקבל מידע אנונימי כי עבריין, זמר מזרחי לשעבר עומד מאחורי שורה של מעשי שוד. הוא עוצר אותו ומתחיל בחקירה אינטנסיבית. במהלך החקירה הוא מתאהב באשתו של העבריין. החקירה הופכת לאובססיה פרטית שלו. פרס אופיר 2000 (מועמד ל-8 פרסים: הסרט; הבמאי - מרק רוזנבאום; התסריט - חיים מרין; השחקן הראשי - משה איבגי; השחקנית הראשית - אסנת פישמן; שחקן המשנה - אקי אבני; שחקנית המשנה - אסי לוי; העריכה - ענת לוברסקי) פסטיבל הקולנוע ירושלים 2000 (זוכה פרס התסריט - חיים מרין) היהלומן אברמוב (מרק רוזנבאום) יוצא מביתו עם תיק עמוס ביהלומים ותכשיטים, ונשדד באופן ברוטלי על ידי שני עבריינים שפניהם מכוסים בקסדות. הוא נפצע קשה ומת אחר כך בבית החולים. המפקח מיכה שטיין (אקי אבני) מקבל שיחת טלפון אנונימית הקושרת את שלום שלום (משה איבגי), זמר מזרחי, לשוד. הוא עוצר את שלום ומנסה לשבור אותו באמצעים שלא מקובלים על מפקדיו פקד אוחנה (דוד דנינו) ומפקד התחנה (ינקול גולדווסר). שלום נשוי לזוהר (אסנת פישמן) אך בוגד בה עם חברתו סילבי (אסי לוי). הוא חוקר את זוהר ותוך החקירה הוא נמשך אליה אך היא מסרבת להצעותיו. בין מיכה לשלום מתנהל משחק של חתול ועבר אך שלום לא נשבר ומהתל כל הזמן במיכה שחמתו הולכת וגוברת. גם מסילבי אינו מצליח לסחוט הודאה. מתברר שאת השוד עשו שני העבריינים מומי (חיים רנן) ורובי (אייל רוזלס). הם העבירו את השלל לסילבי וזו העבירה אותו לשלום. הם מפעילים לחץ כבד על זוהר שתסגיר היכן השלל ולבסוף רוצחים אותה. מיכה לא מוכן להרפות משלום למרות אזהרות מפקדיו ביחד עם השוטר רוני (איציק ג'ולי) והשוטרת עדי (שרון זליקובסקי) הם מסיעים את שלום בלילה למקום שומם, שם מאלץ מיכה את שלום להודות באיומי אקדח. שלום מצליח לתפוס את האקדח ולכוון אותו לעבר מיכה אך אין כדור בקנה. שלום מתחיל לברוח ומיכה יורה והורג אותו. "הבולשת חוקרת", במסד הנתונים הקולנועיים IMDb (באנגלית) "הבולשת חוקרת", באתר AllMovie (באנגלית) "הבולשת חוקרת", באתר Rotten Tomatoes (באנגלית) "הבולשת חוקרת", באתר ספר הקולנוע הישראלי "הבולשת חוקרת", באתר אידיבי "הבולשת חוקרת", במסד הנתונים הקולנועיים KinoPoisk (ברוסית) "הבולשת חוקרת", במיזם "אישים" לתיעוד היצירה הישראלית הסרט המלא לצפייה בתשלום באתר ארכיון ישראלי לסרטים - סינמטק ירושלים הבולשת חוקרת, באתר קרן הקולנוע הישראלי דוד שליט, ‏תרגיל לשוטרים מנוסים, באתר גלובס, 13 באוגוסט 2006 דלין - משקיעה גם ב"הבולשת חוקרת", באתר גלובס, 14 בנובמבר 2000
שערה חודרנית

שערה חודרנית (באנגלית: Ingrown hair), נקראת גם שערה הפוכה או שערה כלואה, היא שערה הצומחת מתחת העור. כתוצאה מכך נוצר ניפוח של העור, שעלול לגרום לפוליקוליטיס, (הצטברות מוגלה בזקיק השערה הגורמת לתהליך דלקתי מקומי). צמיחת שערה מתחת העור מתרחשת כאשר שערה נשברת או נחתכת קרוב מאוד לגובה פני העור, כך שבתהליך הצמיחה עליה לעבור את שכבת האפידרמיס. השערה מתחילה לצמוח בזווית קלה, עד שהיא מגיעה לשכבת העור העליונה, אך אינה מצליחה לחצות אותה, ובמקום לפרוץ אל פני העור, היא נוטה ומוסיפה לצמוח בין שכבות העור. צמיחת שערה הפוכה נגרמת עקב: טיפול לקוי בשערה גילוח באמצעות סכין גילוח - פעולה שבה נדרש הפעלת לחץ גדול על העור בזמן הגילוח, מה שעלול לגרום לגילוח עמוק יותר מפני העור טיפול להסרת שיער לא מקצועי - בעיקר אם מריטת השיער נעשית ההפך מכיוון הצמיחה של השיער או בדרך השוברת או קורעת את השיער ולא מורטת אותו שפשוף בגדים על העור - שכיח במיוחד באנשים הלובשים בגדים צמודים, מה שמקשה על יכולתה של השערה לצמוח, גם שיער קיים עלול להישבר כתוצאה מהשפשוף. בעלי עור יבש מצויים בסיכון גבוה יותר להיווצרות שערה הפוכה. כצעד ראשון יש להרחיק את השערה הפגומה. לרוב ניתן לעשות זאת באמצעות חישוף קצה השערה ושליפתה על ידי מלקטת (פינצטה) וחיטוי האזור הפצוע באמצעות חומרי חיטוי. לחלופין, ניתן להשתמש בבנזואיל פראוקסיד, או בתכשיר המכיל חומצה סליצילית בריכוז נמוך, במריחה על אזור השערה, ובקומפרסים חמים. ניתן גם להיעזר בטיפול של קוסמטיקאי, אך במקרים של התפתחות פצע דלקתי מומלץ לפנות לרופא עור. מדיה וקבצים בנושא שערה חודרנית בוויקישיתוף Fran E. Cook-Bolden, Alicia Barba, Rebat Halder, Susan Taylor, Twice-daily applications of benzoyl peroxide 5%/clindamycin 1% gel versus vehicle in the treatment of pseudofolliculitis barbae, Cutis 73, 2004-6, עמ' 18–24 Best practices for ingrown hair or 'razor bumps', ScienceDaily (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ראיין S-C

ראיין S-C (באנגלית: Ryan S-C) הוא מטוס קל, ספורטיבי, חד-מנועי, מתוצרת יצרנית המטוסים האמריקאית ראיין איירונאוטיקל קומפני אשר יוצר בארצות הברית. הטיסה הראשונה התבצעה בשנת 1937. יוצרו 13 יחידות. "S-C" פירושו: Sport Cabin. בדגמי "ראיין S-C" תצורת כן הנסע קבועה (לא מתקפל). "S-C" (מאוחר יותר היה קרוי "S-C-M") אב טיפוס אשר הורכב מנוע 4 צילינדרים בטור, המפיק 150 כ"ס, מנוע מסוג "Menasco Pirate" (אנ'). "S-C-W" - הורכבו מנועים כוכבים מסוג "Warner Scarab" (אנ'), 7 צילינדרים המספקים 145 כ"ס (יוצרו 12 יחידות). "L-10" (המטוס היה בשרות חילות האוויר של צבא ארצות הברית משנת 1942). "ראיין S-C" "ראיין S-C" "ראיין S-C" "ראיין S-C" - שרטוט תלת מימדי ראיין פורסום ראיין YO-51 דרגון פליי מדיה וקבצים בנושא ראיין S-C בוויקישיתוף ראיין S-C, סרטון באתר יוטיוב ראיין S-C, סרטון באתר יוטיוב ראיין S-C, סרטון באתר יוטיוב פרק: Aviation’s Civil Aircraft Specificationsראו "ראיין S-C" archive.aviationweek.com/issue "ראיין S-C" - היסטוריה russellw.com/planes/ryan/history "ראיין S-C" russellw.com/planes/ryan/default "ראיין S-C" theplanpage.com/months/2211/ryansc "ראיין S-C" airbum.com/pireps/PirepSCW
נחליאלי

נחליאלי (שם מדעי: Motacilla) הוא סוג של ציפורי שיר ממשפחת הנחליאליים. הנחליאלי הוא ציפור שיר דקת-גו ודקת מקור. נוצות זנבו נעות ללא הרף. גודלו כגודלו של דרור, אך זנבו ורגליו ארוכים יותר משל הדרור. הנחליאלי מתעופף בקלילות. פירוש השם המדעי – "זנב-נוע", ואכן, הנחליאלי מנענע בזנבו הארוך תוך כדי הליכתו. השם העברי נחליאלי ניתן על ידי מנדלי מוכר ספרים, בספרו "תולדות הטבע" משנת 1886, זאת מכיוון שהוא מקנן על גדות נחלים. הנחליאלי מקנן בקינים הבנויים על הקרקע. אלו עשויים מחומר צמחי ומרופדים בשיער ובנוצות. נקבת הנחליאלי מטילה כארבע עד שבע ביצים אפרפרות בכל הטלה. הדגירה נמשכת כשבועיים. כעבור שבועיים נוספים הנקבה מאכילה את גוזליה עד שהם עפים מן הקן והופכים עצמאיים. בסוג נחליאלי יש 13 מינים הנפוצים באסיה, באירופה ובאפריקה. בישראל נפוצים ארבעה מיני נחליאלי: נחליאלי לבן (Motacilla alba) – המין המוכר ביותר. צבע הזכר במין זה אפור שחור לבן, עם סינר שחור באזור החזה. אורך גוף הנחליאלי הוא כ-20 סנטימטר ואורך זנבו כ-10 ס"מ; משקלו 20–25 גרם. פרטים מעטים מקננים בישראל בעמק החולה ובבקעת הירדן. הפרטים החורפים מרבים להימצא בערים ונחים על עצים ללינה משותפת. נחליאלי צהוב (Motacilla flava) – חורף בארץ ישראל, ופרטים אחדים מקננים בעמקי הצפון. נחליאלי זנבתן (Motacilla cinerea) – חולף וחורף בישראל. אורך זנבו הוא כמחצית מאורך גופו. הזכר אפור צהוב כחלחל והנקבה בעלת צבעים דהויים יותר. נחליאלי לימוני (Motacilla citreola) – חולף בישראל ונדיר שהוא חורף במקום, אם כי ייתכן שהוא מקנן. ירוק צהוב והוא שוכן ליד מקורות מים. מינים נוספים בסוג, שאינם נפוצים בישראל: נחליאלי צהוב-מזרחי (Motacilla tschutschensis) נחליאלי הכף (Motacilla capensis) נחליאלי מדגסקרי (Motacilla flaviventris) נחליאלי ארוך-זנב (Motacilla clara) נחליאלי עקוד (Motacilla aguimp) נחליאלי המקונג (Motacilla samveasnae) נחליאלי יפני (Motacilla grandis) נחליאלי לבן גבה (Motacilla madaraspatensis) נחליאלי בוקאגי (Motacilla bocagii) נחליאלי לבן גבה נחליאלי עקוד נחליאלי יפני נחליאלי צהוב נחליאלי, באתר ITIS (באנגלית) נחליאלי, באתר NCBI (באנגלית) נחליאלי, באתר Animal Diversity Web (באנגלית) נחליאלי, באתר GBIF (באנגלית) Gill, Frank; Donsker, David, eds. (2022). "Waxbills, parrotfinches, munias, whydahs, Olive Warbler, accentors, pipits". World Bird List. International Ornithologists' Union. נבדק ב-7 במאי 2022. {{cite web}}: (עזרה)
דנטון וולץ'

מוריס דנטון וֵולְץ' (באנגלית: Maurice Denton Welch;‏ 29 במרץ 1915 - 30 בדצמבר 1948) היה סופר וצייר אנגלי. וולץ' נולד בשאנגחאי ובילה את מרבית שנות ילדותו בסין, חוויוה שתיאר בספרו הראשון, ספר האוטופיקשן "הפלגת בכורה" שזכה להצלחה מועטה אך ארוכת-שנים וקנתה לו מוניטין. עם זאת לא היה בכוונתו להיעשות לסופר, והוא למד אמנות בלונדון כדי להיעשות לצייר. בהמשך פרסם את נובלת ההתבגרות "עלם" (In Youth is Pleasure), וקובץ סיפורים בשם "אמיץ ואכזר". לאחר מותו פורסם רומן אוטוביוגרפי בלתי גמור פרי עטו בשם "קול מבעד לענן(אנ')". בגיל 20 נפגע וולץ' על ידי רכב בזמן שרכב על אופניים במחוז סארי וסבל משבר בעמוד השדרה. הוא לא נותר משותק, אך סבל מכאבים רבים ומשחפת בעמוד השדרה (מחלת פוטס), שלבסוף הביאה למותו המוקדם בגיל 33. הסופר ויליאם ס. בורוז הכתיר את וולץ' כסופר המשפיע ביותר על יצירתו, ואף הקדיש לו את אחד מספריו. עלם (In Youth is Pleasure), תרגם ארז וולק, הוצאת אפרסמון, 2023. De-la-Noy, Michael, The Making of a Writer (1984). Methuen-Campbell, James, Denton Welch, Writer and Artist (Carlton-in-Coverdale: Tartarus Press, 2002), ISBN 1-872621-60-0 and (2003) ISBN 1-86064-924-6. מדיה וקבצים בנושא דנטון וולץ' בוויקישיתוף דנטון וולץ', באתר אנציקלופדיה בריטניקה (באנגלית) עופרה עופר אורן, על הספר "עלם": עוצמות יצרים לא־מודעים של נער, בבלוג "סופרת ספרים", 20 באוגוסט 2023
ממלכת הקסם (תמה)

ממלכת הקסם (באנגלית: Magic Kingdom) הוא תמה (נושא מרכזי) של פארק שעשועים אשר תוכנן על ידי חברת וולט דיסני ומצוי במספר פארקי שעשועים של החברה המצויים ברחבי העולם. חמישה פארקי שעשועים של החברה מבוססים על סגנון זה: דיסנילנד שבקליפורניה ממלכת הקסם בדיסניוורלד שבפלורידה דיסנילנד שבטוקיו דיסנילנד שבפריז דיסנילנד שבהונג קונג כל "ממלכת קסם" מאופיינת בחמישה "אזורים" או "ארצות": הרחוב הראשי של ארצות הברית; ארץ ההרפתקאות; ארץ המערב הפרוע; ארץ הפנטזיה; וארץ המחר. שמות הארצות משתנות מפארק אחד למשנהו, אולם המבנה האופי של הארצות נשאר קבוע. בכל ממלכת קסם יש טירה השייכת לכאורה לסיפור אגדה – טירת היפהפייה הנרדמת בדיסנילנד קליפורניה, דיסנילנד פריז ודיסנילנד הונג קונג, וטירת סינדרלה בממלכת הקסם ודיסנילנד טוקיו. כל פארק מוקף על ידי רכבת המונעת על ידי קיטור והמקיפה את הפארק. מאפיין זה מקורו בדרישה המקורית של וולט דיסני למתכנני דיסנילנד: "אני רוצה שהפארק לא יראה כמו שום דבר אחר שקיים עלי אדמות – ושרכבת תקיף אותו". בדיסנילנד הונג קונג לא קיימת ארץ המערב הפרוע – הסיבה לכך הייתה עמדת המתכננים שארץ זו לא תעניין מבקרים מסין, אולם ייתכן שבשל לחץ ציבורי תתווסף הארץ בשלב מאוחר יותר. בדיסנילנד שבטוקיו, רכבת הפארק אינה מקיפה את הפארק ועוצרת בארצות השונות בו ויש בה רק תחנה אחת – וזאת בשל החוק היפני הקובע שכל מסילת ברזל המשמשת לתחבורה ביפן צריכה להיות בבעלות המדינה.
קאריסמה קאפור

קאריסמה קאפור (הינדית: करिश्मा कपूर, נולדה ב-25 ביוני 1974) היא שחקנית הודית. קאפור נולדה במומביי שבהודו, בת למשפחת קאפור. היא בתם של השחקנים בביטה (Babita) ורנדהיר קאפור, אחותה של קארינה קאפור ונכדתו של ראג' קאפור. קאפור החלה את הקריירה שלה בשנת 1991. בתחילת דרכה טענו מבקרי הטלוויזיה שהיא הפכה לשחקנית רק בזכות היותה נכדתו של ראג' קאפור, אך מאוחר יותר הוכיחה קאפור את כשרונה וזכתה להצלחה בשל עבודתה. היא אף זכתה לפרסים על משחקה בסרטים כמו "דיל טו פאגאל היי" עם שאהרוח' ח'אן, בקטגוריית שחקנית משנה. בשנת 2000 זכתה במקום הראשון בתחרות האגודה הלאומית של הודו כשחקנית השנה. מבין סרטיה אפשר למנות את: "מרוץ בין אחים" עם סלמאן ח'אן, "קשר משפחתי" עם אקשאיי קומאר ועוד. בשנת 2024 שיחקה בסרט המותחן של נטפליקס, "מזל טוב, רצח" (אנ') בבימויו של הומי אדג'אניה (אנ'). לקאפור היה קשר עם השחקן אבישק באצ'אן אך קשר זה הסתיים בשנת 2002 ומאוחר יותר היא נישאה לסאנג'י קאפור ובשנת 2005 נולדה בתם הראשונה. בשנת 2014 הזוג התגרש. מדיה וקבצים בנושא קאריסמה קאפור בוויקישיתוף קאריסמה קאפור, ברשת החברתית אינסטגרם קאריסמה קאפור, במסד הנתונים הקולנועיים IMDb (באנגלית) קאריסמה קאפור, באתר AllMovie (באנגלית) קאריסמה קאפור, במסד הנתונים הקולנועיים KinoPoisk (ברוסית) קאריסמה קאפור, באתר דיזר ערך זה הוא קצרמר בנושא הודו ובנושא שחקנים. אתם מוזמנים לתרום לוויקיפדיה ולהרחיב אותו.
אפיפניוס הראשון

אפיפניוס הראשון (באוקראינית: Епіфаній; שם חילוני: סרגיי פטרוביץ' דומנקו, נולד ב-3 בפברואר 1979) הוא המטרופוליט של קייב וכל אוקראינה (Митрополит Київський і всієї України) הראשון. ראש הכנסייה האורתודוקסית האוקראינית החל מה-15 בדצמבר 2018. נולד בווקוב שבמחוז אודסה, אוקראינה. בשנת 1996 החל ללמוד בסמינר התאולוגי בקייב, ולאחר שלוש שנים עבר לאקדמיה התאולוגית, אותה סיים בשנת 2003 בתואר דוקטור לתאולוגיה. בשנים 2006-2007 למד פילוסופיה באוניברסיטת אתונה. עם שובו לקייב מונה לראש המחלקה לפילולוגיה באקדמיה התאולוגית של קייב, היה לנזיר ולקח לעצמו את השם "אפיפניוס". ב-2008 היה למזכירו האישי של פליארט דניסנקו, ראש הכנסייה האורתודוקסית של אוקראינה - פטריארכיית קייב (UOC-KP; Украї́нська Правосла́вна Це́рква – Ки́ївський Патріарха́т (УПЦ-КП), אשר נשא בתואר "פטריארך קייב", תואר שלא הוכר על ידי שאר הפטריארכים של הכנסייה האורותודוקסית. ב-2009 מונה לבישוף וישגורוד מטעם UOC-KP. ב-2010 מונה לרקטור האקדמיה התאולוגית של קייב. ב-23 בינואר 2012 העניק לו פליארט דניסנקו את התואר ארכיבישוף. ב-2013 מונה לממונה על דיוקסיות בילה צרקווה ופריאסלאב-חמלניצקי וחבר הסינוד הקדוש (חבר בכירי הכנסייה). ב-15 בדצמבר 2018 נבחר אפיפניוס בן ה-39 על ידי ועידת איחוד הכנסיות האוקראיניות לכהן כראש (פרימאט) הכנסייה החדשה - הכנסייה האורתודוקסית האוקראינית בתואר מטרופוליט של קייב וכל אוקראינה. בטקס הראשון שנשא לאחר בחירתו, לא הזכיר את קיריל הראשון של מוסקבה, ראש הכנסייה האורתודוקסית הרוסית, אליה הייתה הכנסייה האוקראינית כפופה עד אז. בכך ביטא את שחרורה של כנסייתו משליטת מוסקבה. ב-5 בינואר יצאו נשיא אוקראינה, פטרו פורושנקו, המטרופוליט אפיפניוס, פליארט דניסנקו ובכירים נוספים לאיסטנבול. באותו יום קיים אפיפניוס קיים טקס דתי יחד עם ברתולומאיוס פטריארך קונסטנטינופול. למחרת, במסגרת טקסי חג ההתגלות, הוענק לו הטומוס הרשמי, המאשר חוקית את כינון הכנסייה האוקראינית. אפיפניוס הוא ראש ועדת העורכים של כתבי העת של האקדמיה התאולוגית וחיבר מאמרים ומונוגרפיות בנושאי דת ויחסי דת ומדע ודת וחברה. הוא דמות מוכרת בממשל האוקראיני ומשמש כיועץ למשרדי ממשלה שונים בנושאי דת. בעל עיטור מסדר ההצטיינות (Орден «За заслуги» דרגות III ו-II) ועיטורים אזרחיים נוספים. מדיה וקבצים בנושא אפיפניוס הראשון בוויקישיתוף אפיפניוס הראשון, ברשת החברתית פייסבוק אפיפניוס הראשון, ברשת החברתית אקס (טוויטר) אפיפניוס הראשון, ברשת החברתית אינסטגרם Metropolitan Epifaniy (Dumenko) Becomes Primate of One Local Orthodox Church of Ukraine History in the making: future Ukrainian Orthodox Church elects its Primate Bishop Epifaniy (Dumenko) elected Primate of the “Orthodox Church in Ukraine” Ukrainian Primate Avoids Commemorating Moscow Patriarch in First Liturgy Ukraine Receives Tomos Officially and Forever Ecumenical Patriarch hands tomos of autocephaly over to leader of Orthodox Church of Ukraine